stanford-oval/wikipedia huggingface dataset:
קארי קון
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2014 | נעלמת | מארגו דאן |  |
| 2016 | Strange Weather | בירד |  |
| 2017 | The Keeping Hours | אליזבת' |  |
| 2017 | Izzy Gets the F*ck Across Town | וירג'יניה |  |
| 2017 | העיתון | מג גרינפילד (אנ') |  |
| 2018 | מורשתו של צייד איילים לבני-זנב | לינדה פרגוסון |  |
| 2018 | הנוקמים: מלחמת האינסוף | פרוקסימה מידנייט |  |
| 2018 | קשר קטלני | מורגן האנטר |  |
| 2018 | אלמנות (אנ') | אמנדה נאן |  |
| 2020 | הקן | אליסון אוה'ר |  |
| 2021 | מכסחי השדים: החיים שאחרי | קלי ספנגלר | מועמדת פרס סאטורן לשחקנית המשנה הטובה ביותר |
| 2023 | החונק מבוסטון | ג'ין קול (אנ') |  |
| 2023 | His Three Daughters | קייטי |  |
| 2024 | מכסחי השדים: אימפריה קפואה | קלי ספנגלר |  |
| 2024 | Lake George | פיליס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2011 | מועדון הפלייבוי | דוריס הייל | פרק: "An Act of Simple Duplicity" |
| 2013 | חוק וסדר: מדור מיוחד | טליה בליין | פרק: "Girl Dishonored" |
| 2013 | איירונסייד | רייצ'ל ריאן | פרק: "Pilot" |
| 2014 | אינטליג'נס | לוני ויק | פרק: "Patient Zero" |
| 2014–2017 | הנותרים | נורה דרסט | תפקיד ראשי (3 עונות); 28 פרקים מועמדת פרס סטלייט לשחקנית הטובה ביותר בסדרת דרמה (2018) |
| 2017 | פארגו | גלוריה ברגל (אנ') | תפקיד ראשי (עונה 3); 10 פרקים מועמדת פרס אמי לבידור בפריים טיים לשחקנית ראשית במיני-סדרה או בסרט (אנ') (2017) |
| 2018 | החוטאים | ורה ווקר | תפקיד ראשי (עונה 2); 8 פרקים |
| 2021 | מה אם...? | פרוקסימה מידנייט | דיבוב; פרק: "What If... T'Challa Became a Star-Lord?" |
| 2022–הווה | העידן המוזהב | ברטה ראסל | תפקיד ראשי (2 עונות); 18 פרקים  מועמדת פרס סטלייט לשחקנית הטובה ביותר בסדרת דרמה או ז'אנר |
| 2025 | הלוטוס הלבן | לורי | תפקיד מרכזי בעונה השלישית |
הערות שוליים

↑  AwardsWatch - 2024 International Press Academy Satellite Awards Nominations: ‘The Brutalist,’ ‘Shōgun’ Lead, AwardsWatch, ‏2024-12-16 (באנגלית אמריקאית)
↑  יעל אילן,'"`UNIQ--nowiki-00000005-QINU`"'"קודרת, ארוכה ומטורפת": כל מה שצריך לדעת על "הלוטוס הלבן" עונה 3, באתר ynet, 9 בפברואר 2025
פרס אוסקר

.
| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 תיאור:  פרס המוענק עבור הצטיינות והישגים קולנועיים
 מיקום הטקס:  לוס אנג'לס, ארצות הברית
 מדינה:  ארצות הברית ארצות הברית
 הגוף המעניק:  האקדמיה האמריקאית לקולנוע
 תקופת הפרס:  1929–הווה (כ־96 שנים)
 www.oscars.org/oscars
פרסי האקדמיה (באנגלית: Academy Awards), ידוע גם כפרסי האוסקר (באנגלית: The Oscars), הם פרסים המוענקים על ידי האקדמיה האמריקאית לקולנוע ונחשבים לפרסים היוקרתיים ביותר בעולם בתחום הקולנוע.
הטקס נערך בלוס אנג'לס ומאז 2002 מתקיים בתיאטרון דולבי (לשעבר תיאטרון קודאק). הטקס משודר ברשת ABC משנת 1976.
האקדמיה לקולנוע הוקמה ב-11 במאי 1927, ומונה כ-10,000 חברים. טקס האוסקר הראשון נערך ב-16 במאי 1929. עם מנחי הטקס בעבר נמנים בוב הופ (18 טקסים), בילי קריסטל (תשעה טקסים), ג'וני קרסון (חמישה טקסים), וופי גולדברג (ארבעה טקסים), וג'ימי קימל (ארבעה טקסים).
פסלון האוסקר

דמות פסלון האוסקר היא אביר האוחז בחרב גדולה, וניצב על גליל של סרט קולנוע. הפסלון עשוי מבריטניום (סגסוגת של בדיל, נחושת ואנטימון) ומצופה בזהב, על בסיס משיש שחור. גובהו 34 ס"מ ומשקלו 3.85 ק"ג.
מקור השם

ישנן לפחות שתי גרסאות באשר למקור השם "אוסקר":
לפי מילון אוקספורד, את הכינוי "אוסקר" הגתה ככל הנראה מרגרט ווריק, עובדת האקדמיה לקולנוע, כשהעירה שהפסלון מזכיר מאוד את דודה, אוסקר. בזמן שכינתה ווריק את הפסל בשם אוסקר, נכח עיתונאי בשם סידני סקולסקי, אשר דיווח על מציאת השם "אוסקר" באחד מטורי הדעה שלו.
לפי אחת מהביוגרפיות של השחקנית בטי דייוויס, נטען שבטי עצמה קראה לפסלון בשם אוסקר, על שם בעלה הראשון הרמון אוסקר נלסון.
שני האזכורים המוקדמים ביותר לשם "אוסקר" הם מראשית שנות ה-30: האחד בנאום התודה של וולט דיסני מ-1932, והשני מכתבה במגזין טיים משנת 1934.
תהליך הגשת המועמדות והבחירה

על מנת להתמודד על הפרס, על הסרט לצאת בשנה שלפני הטקס ולעמוד בקריטריון טכני – רזולוציה של לפחות 1080 על 2048 פיקסלים.
בכל ענף בוחרים חברי האקדמיה המשתייכים לאותו ענף את המועמדים בקטגוריות השונות, והאקדמיה מפרסמת את שמות המועמדים בכל הקטגוריות זמן רב לפני הטקס. החל משנת 2004, רשימות המועמדים בקטגוריות
השונות מתפרסמות בתחילת ינואר (עד שנה זו רשימות המועמדים היו מתפרסמות בתחילת פברואר). חריג לכך הוא קטגוריית הסרט הטוב ביותר, שהמועמדים בה יכולים להיות מוצעים על ידי חברי אקדמיה מכל ענף שהוא. לאחר מכן, המועמדים עומדים להצבעה של כל חברי האקדמיה, בלי קשר להשתייכותם המקצועית, ובטקס עצמו מכריזים את שמות הזוכים בענפים השונים.
עצם המועמדות לפרס האוסקר, אף ללא זכייה בו, נחשבת ונחשקת מאוד בענף הקולנוע, מאחר שהצגת המועמדות מתבצעת על ידי הוועדות השונות באקדמיה, ולא על ידי בעלי עניין בסרטים, עובדה המעניקה למועמדות חשיבות ותואר בפני עצמן, עקב האובייקטיביות היחסית שבבחירה.
בספטמבר 2020 הודיעה האקדמיה האמריקנית לקולנוע שהחל משנת 2024 ניתן יהיה לזכות בפרס "הסרט הטוב ביותר" רק אם היצירה תעמוד בכללים חדשים: אחד השחקנים הראשיים או שחקן משנה בולט יהיה ממוצא אסייתי, אפריקני, מזרח תיכוני, היספאני ויוצא באלה. עוד הוחלט כי סרט יעמוד בקריטריונים רק אם 30 אחוזים מכלל השחקנים בתפקידים משניים ומעלה יהיו נשים, להט"בים, בני קבוצה אתנית שאינה מיוצגת מספיק, בעלי מגבלות פיזיות או קוגניטיביות, או שלחלופין קו העלילה הראשי יתמקד בקבוצה כזו. הקריטריון השני מתמקד בצוות שעובד מאחורי הקלעים. כדי לעמוד בקריטריון, על ההפקה למנות לשני תפקידים בכירים אנשים מקבוצות שנחשבות ל"לא מיוצגות", ושלפחות אחד מהם ישתייך לקבוצה אתנית לא מיוצגת. בנוסף, על הצוות כולו לכלול לפחות שישה חברי צוות מקבוצה לא מיוצגת. לחלופין, אם לפחות 30 אחוז מחברי הצוות שייכים לאחת מהקבוצות הלא מיוצגות, הסרט יעמוד בקריטריון.
מהלך הטקס

עד שנת 2004 הטקס התקיים בסוף מרץ או באפריל, אך הוחלט להקדים אותו כדי ששידורו לא יהיה סמוך לחגים דתיים (הפסחא והפסח) וחשש שעליית אחוזי הרייטינג של אליפויות המכללות שמתקיימות בחודשים אלה יבואו על חשבון הטקס. מאז, הטקס מתקיים בסוף פברואר או תחילת מרץ בשנה שאחרי יציאת הסרטים המועמדים, ושישה שבועות אחרי הכרזת המועמדים הסופיים (בדרך כלל סרטים אלה יוצאים לבתי הקולנוע בחודשי נובמבר–דצמבר שלפני הטקס).
טקס חלוקת הפרסים משודר בטלוויזיה וברדיו וזוכה לאחוזי רייטינג גבוהים (בטקס בשנת 2007 צפו 40 מיליון אמריקאים בטקס והאקדמיה טוענת כי מיליארדים ברחבי העולם צופים בו, אך טענה זו מעולם לא הוכחה). מאז שנת 1973, משדרת רשת ABC את הטקס והיא מחויבת לשדר אותו על פי חוזה עד שנת 2028. הטקס אורך בממוצע שלוש וחצי שעות (לשם השוואה, הטקס הראשון ארך 15 דקות בלבד). בשנת 2010, הודיעה האקדמיה שבמטרה להימנע מטקס ארוך מדי, לזוכים אסור למסור נאום תודה של יותר מ-45 שניות.
שלוש פעמים במהלך ההיסטוריה נדחה הטקס: בשנת 1968, ביומיים בגלל רצח מרטין לותר קינג; בשנת 1981, ביום אחד בגלל ניסיון ההתנקשות ברונלד רייגן, ובשנת 2021 נדחה הטקס בכחודשיים, בגלל מגפת הקורונה.
מאז שנת 1993 נהוג להקרין סרטון לזכרם של אישים שתרמו לקולנוע אשר נפטרו בשנה שלפני הטקס.
קטגוריות הפרס > פרסים כלליים

| 0 | 1 | 2 |
| --- | --- | --- |
|  הסרט הטוב ביותר (מאז שנת 1928)  במאי (מאז שנת 1928)  שחקן בתפקיד ראשי (מאז שנת 1928)  שחקנית בתפקיד ראשי (מאז שנת 1928)  שחקן בתפקיד משני (מאז שנת 1936)  שחקנית בתפקיד משני (מאז שנת 1936)  סרט מונפש (מאז שנת 2001)  סרט זר (מאז שנת 1947) |  תסריט מקורי (מאז שנת 1940)  תסריט מעובד (מאז שנת 1928)  עיצוב הפקה (מאז שנת 1928)  צילום (מאז שנת 1928)  סרט תיעודי (מאז שנת 1943)  סרט תיעודי קצר (מאז שנת 1941)  עריכה (מאז שנת 1934)  איפור ועיצוב שיער (מאז שנת 1981) |  עיצוב תלבושות (מאז שנת 1948)  פסקול מקורי (מאז שנת 1934)  שיר מקורי (מאז שנת 1934)  סרט מונפש קצר (מאז שנת 1931)  סרט קצר (מאז שנת 1931)  עריכת סאונד (מאז שנת 1963)  סאונד (מאז שנת 1930)  אפקטים (מאז שנת 1939) |
קטגוריות הפרס > פרסים מיוחדים

פרס אוסקר לשם כבוד (Academy Honorary Award)
פרס אוסקר להישגים מיוחדים
הישג טכני, מדעי או הנדסי
הפקה – הפרס לזכר אירווינג תלברג
פרס ז'אן הרשולט לפעילות הומניטרית
הישג טכנולוגי – על שם גורדון סוייר
הזוכים בפרסים המיוחדים נבחרים על ידי ועדות מיוחדות, ולא על ידי כל חברי האקדמיה.
קטגוריות הפרס > קטגוריות שאינן קיימות עוד

עוזר במאי הטוב ביותר: 1933–1937
הבמאי הטוב ביותר בסרט קומדיה: 1928
בימוי הריקוד הטוב ביותר: 1935–1937
הפסקול הטוב ביותר עבור סרט מוזיקלי או קומדיה: 1995–1999
הסיפור המקורי הטוב ביותר: 1928–1956
סרט קצר הטוב ביותר – צבע: 1936–1937
הסרט קצר הטוב ביותר – פעולה בשידור חי שבשני סלילים: 1936–1956
סרט קצר הטוב ביותר – החידוש: 1932–1935
אפקטי ההנדסה הטובים ביותר: 1928
הכותרת הטובה ביותר: 1928
ההפקה האמנותית הטובה ביותר: 1928
שיאים

הסרטים "בן חור" (1959), "טיטניק" (1997), ו"שר הטבעות: שיבת המלך" (2003) זכו ב-11 פרסים כל אחד.
האדם שזכה במספר הפרסים הגבוה ביותר הוא וולט דיסני: 22 (דיסני גם מחזיק במספר המועמדויות הגבוה ביותר: 59). קתרין הפבורן היא השחקנית היחידה נכון להיום שזכתה בארבעה פרסי אוסקר על משחק, כולן בקטגוריית השחקנית הראשית הטובה ביותר. מריל סטריפ היא השחקנית בעלת מספר המועמדויות הרב ביותר לפרס אוסקר – 21 מועמדויות (זכתה שלוש פעמים).
הקטגוריות החשובות

לפרס האוסקר חמש קטגוריות הנחשבות לחשובות ביותר: הסרט הטוב ביותר, התסריט הטוב ביותר (התסריט המעובד הטוב ביותר או לחלופין התסריט המקורי הטוב ביותר), השחקן הראשי הטוב ביותר, השחקנית הראשית הטובה ביותר והבמאי הטוב ביותר. הסרט "זה קרה לילה אחד" משנת 1934 היה הסרט הראשון שזכה בכל חמש הקטגוריות, ואחריו עשו זאת שניים נוספים: "קן הקוקייה" (1975) ו"שתיקת הכבשים" (1991).
ביקורת

בשנים האחרונות גוברת הביקורת הציבורית על ההחלטות שמקבלת ועדת חלוקת הפרס. בין השאר טוענים המבקרים שהפרס מוטה על ידי כסף, מכיוון שחברות הפקה שונות בהוליווד מוציאות מיליוני דולרים על שכירות פובליציסטים לקידום הסרט שלהם לזכייה. ביקורת נוספת שנשמעת מכיוונים רבים עוסקת ביצוג בלתי שוויוני בקטגוריות המרכזיות, כמו קטגורית הבימוי. דוגמה למחאה על כך היא שלטי החוצות שמפיקה הקבוצה הפמיניסטית גרילה גירלז בהוליווד מדי שנה, המכילים מסרי מחאה וסטטיסטיקות מדויקות על מקבלי הפרסים, למשל: "אוסקר נכון אנטומית: פרס הבימוי מעולם לא הוענק לאישה. 92.8% מפרסי התסריט הלכו לגברים. רק 5.5% מפרסי המשחק הלכו לשחקנים לא לבנים".
בשנת 2012, פורסם מחקר אשר טוען כי מבדיקה של יותר מ-5,100 חברי אקדמיה, 94% היו לבנים, 77% היו גברים, ו-54% מהם מעל גיל 60. 33% מחברי ההצבעה הם מועמדים לשעבר ו-19% מחברי האקדמיה זכו באחד מפרסי האקדמיה.
ראו גם

מועמדים ישראלים לפרס אוסקר
פרס אופיר – פרס האקדמיה הישראלית לקולנוע
פרס גלובוס הזהב
פרס סרט הזהב
פיליפ פרוסט

| --- | --- |
אין תמונה חופשית
 לידה:  1936 (בן 89 בערך) פילדלפיה, ארצות הברית 
 מדינה:  ארצות הברית 
 מקום מגורים:  מיאמי ביץ' 
 השכלה:  אוניברסיטת פנסילבניה  ישיבה יוניברסיטי  בית הספר לרפואה ע"ש אלברט איינשטיין 
 תפקיד:  חבר ועד (אפריל 2006–2010) 
 
פיליפ (פנחס) פרוסט (באנגלית: Phillip Frost; נולד ב-1936) הוא רופא ואיש עסקים יהודי-אמריקאי. כיהן כיו"ר דירקטוריון חברת טבע תעשיות פרמצבטיות החל ממרץ 2010 עד דצמבר 2014.
ב-2015 דורג על ידי מגזין פורבס במקום ה-341 ברשימת עשירי עולם, עם הון מוערך של כ-5.3 מיליארד דולר.
ראשית דרכו וקריירה רפואית

פרוסט גדל בפילדלפיה, בן למשפחה יהודית מסורתית ולו שני אחים גדולים שלחמו במלחמת העולם השנייה. אביו היה בעל חנות נעליים מקומית. למד לתואר ראשון בספרות צרפתית באוניברסיטת פנסילבניה ובמהלך הלימודים, אותם סיים ב-1957, שהה שנה אחת באוניברסיטת פריז.
הוא בעל תואר דוקטור לרפואה מקולג' אלברט איינשטיין לרפואה של ישיבה יוניברסיטי (1961). את הסטאז' עשה במרכז הרפואי מונטיפיורי בניו יורק ואת ההתמחות בבית החולים של אוניברסיטת פנסילבניה. בשנים 1963–1965 שירת כקצין בחיל הרפואה האמריקאי והוצב במכון הלאומי לסרטן במרילנד. את התמחותו השלים בבית החולים ג'קסון ממוריאל במיאמי.
ב-1966 הצטרף לסגל בית הספר לרפואה של אוניברסיטת מיאמי. בשנים 1972 עד 1990 כיהן כמנהל מחלקת הדרמטולוגיה במרכז הרפואי "מאונט סיני" (אנ') שבמיאמי ביץ'. ב-1991 מונה לפרופסור קליני בתחום הדרמטולוגיה באוניברסיטת מיאמי.
פעילות עסקית

ב-1972 רכש עם שותף את חברת התרופות "קי" (Key Pharmaceuticals) והיה היו"ר שלה עד למכירתה ב-1986 תמורת 600 מיליון דולר, עסקה שהכניסה לו כ-100 מיליון דולר.
ב-1987 הקים פרוסט עם שותפיו את חברת "איווקס", יצרנית תרופות גנריות ומוצרים וטרינריים. הוא שימש יו"ר ומנכ"ל החברה, הנפיק אותה בבורסה וב-2006 השלים את מכירתה ל"טבע" לפי שווי של כ-7.4 מיליארד דולר. לאחר הרכישה שימש כמשנה ליו"ר הדירקטוריון של "טבע" ובמרץ 2010 מונה ליו"ר החברה. ביוני 2014 הודיע על התפטרותו שנכנסה לתוקף בסוף שנת 2014.
במקביל משמש פרוסט כיו"ר ומנכ"ל חברת הביופארמה אופקו הלת' (Opko) הנסחרת בבורסה לניירות ערך בניו יורק ובבורסה לניירות ערך בתל אביב, כיו"ר חברת הביוטכנולוגיה פרולור שנסחרת בבורסת AMEX ובתל אביב, יו"ר חברת Castle Brands, חברת משקאות אלכוהוליים הנסחרת ב-AMEX, ויו"ר חברת ההחזקות והשירותים הפיננסים Ladenburg Thalmann. משקיע בחברות נוספות בישראל ובעולם.
פרוסט הוא פילנתרופ, תורם למוזיאון האמנות באוניברסיטת פלורידה אינטרנשיונל שמאז 2003 נקרא על שמו ועל שם אשתו (The Patricia and Phillip Frost Art Museum), תרם 33 מיליון דולר לבית הספר למוזיקה של אוניברסיטת מיאמי שנקרא מ-2003 על שמו ועל שם אשתו (The Phillip and Patricia Frost School of Music), הוא חבר בחבר הנאמנים של אוניברסיטת מיאמי, מכון המחקר TSRI והסמית'סוניאן. בנוסף הוא תורם למפלגה הדמוקרטית האמריקאית ותמך בקמפיין של ג'ון קרי ב-2004. הוא הצטרף ליוזמת ביל גייטס ווורן באפט והתחייב לתרום חצי מהונו לאחר מותו. הודות לתרומה ממשפחת פרוסט ב-2015 הושקה תוכנית מלגות פרוסט ישראל לסטודנטים ישראלים המעוניינים ללמוד לתארים מתקדמים במדעים באוניברסיטת אוקספורד.
בספטמבר 2018 הוועדה לניירות ערך ולבורסות הגישה נגד עשרה אנשים, ובהם פרוסט, כתב אישום, באשמת מניפולציה בשערי מניות במשך כחמש שנים.
הערות שוליים

↑  פיליפ פרוסט באתר סמית'סוניאן
↑  תכנית מלגות פרוסט ישראל באוניברסיטת אוקספורד'"`UNIQ--nowiki-00000001-QINU`"'(ארכיון)
↑  מנכ"ל אופקו פיליפ פרוסט מואשם בהרצת מניות - החברה התרסקה ב-18% בנאסד"ק והמסחר בה הופסק, באתר כלכליסט, 7 בספטמבר 2018
| --- | --- |
בקרת זהויות :  ISNI: 0000 0000 5049 3473  LCCN: n2007082139  NTA: 069297517  SUDOC: 249909472  VIAF: 6850010   WorldCat (עם VIAF): 6850010
אויבות: קפוטה נגד הנשים

| --- | --- |

כותרת הפתיחה
 מבוסס על:  ספר העיון "Capote's Women: A True Story of Love, Betrayal, and a Swan Song for an Era" מאת לורנס לימר
 יוצרים:  ראיין מרפי ג'ף כהן מייקל זאם
 כותבים:  ג'ון רובין בייץ (אנ')
 בימוי:  גאס ואן סנט מקס וינקלר ג'ניפר לינץ'
 שחקנים:  נעמי ווטס דיאן ליין קלואי סביני קליסטה פלוקהארט דמי מור מולי רינגוולד טריט ויליאמס ג'ו מנטלו ראסל טובי טום הולנדר
 ארץ מקור:  ארצות הברית ארצות הברית
 שפות:  אנגלית 
 מספר פרקים:  8 
 הפקה
 מפיקים בפועל:  ראיין מרפי אלכסיס מרטין וודול ג'ון רובין בייץ גאס ואן סנט דידי גרדנר ג'רמי קליינר נעמי ווטס אריק קובטון סקוט רוברטסון
 חברת הפקה:  Ryan Murphy Productions Plan B Entertainment Fox 21 Television Studios
 שידור
 רשת שידור:  FX Networks
 רשת שידור בישראל:  Yes Drama
 תקופת שידור מקורית:  31 בינואר 2024 – הווה
 תקופת שידור בישראל:  8 בפברואר 2024 – רץ
 
 → אויבות: בטי וג'ואן
 
אויבות: קפוטה נגד הנשים (באנגלית: Feud: Capote vs. The Swans) היא עונתה השנייה של סדרת הטלוויזיה האנתולוגית "אויבות" שנוצרה על ידי ראיין מרפי, ג'ף כהן ומייקל זאם עבור "FX Networks". את העונה ביימו גאס ואן סנט, מקס וינקלר וג'ניפר לינץ', והיא נכתבה על ידי ג'ון רובין בייץ (אנ') על בסיס הספר "Capote's Women: A True Story of Love, Betrayal, and a Swan Song for an Era" (בתרגום חופשי לעברית: "נשותיו של קפוטה: סיפור אמיתי על אהבה, בגידה ושירת ברבור") מאת לורנס לימר.
שני פרקי הבכורה של העונה עלו לראשונה ל-"FX Networks" ב-31 בינואר 2024, ופרקיה זמינים בשירות הזרמת המדיה "הולו" יממה לאחר שידורם.
תקציר העלילה

לאחר שהסופר הנודע טרומן קפוטה הורס את יחסיו עם נשות החברה של חוג הסילון בניו יורק באמצעות כתיבת תיאור בדיוני אך מציאותי על חייהן האישיים השערורייתיים והנהנתנים ברומן הבלתי-גמור שלו, "וידויים אמיתיים", הן נשבעות להרוס את חייו כנקמה.
צוות השחקנים > דמויות ראשיות

נעמי ווטס – בייב פיילי (אנ')
דיאן ליין – סלים קית' (אנ')
קלואי סביני – סי. זי. גסט (אנ')
קליסטה פלוקהארט – לי רדזיוויל
דמי מור – אן וודוורד (אנ')
מולי רינגוולד – ג'ואן קרסון (אנ')
טריט ויליאמס – ויליאם ס. פיילי
ג'ו מנטלו – ג'ק דאנפי
ראסל טובי – ג'ון אושיה
טום הולנדר – טרומן קפוטה
צוות השחקנים > דמויות משניות ואורחות

רבקה קרסקוף – האפי רוקפלר
רויה שאנקס – לואיזה פירת'
ג'יימי אסקו – ג'ניפר ג'ונס
סקוט צימרמן – דייוויד או. סלזניק
דייוויד הילי – נלסון רוקפלר
ג'סיקה לאנג – לילי מיי פולק, אמו של קפוטה.
אלה ביטי – קרי אושיה
דניאל אדארו – כריס אושיה
טום סטרטפורד – ביל בלס (אנ')
כריס צ'אק – ג'יימס בולדווין
אליסון רייט
פיטר סקנבינו
פאוול סיידה – אלברט מייזלס
יובל דייוויד – דייוויד מייזלס
שרלוט קרונין – קורנליה גסט (אנ')
ג'סיקה דיג'ובאני – קייט פיילי
דניס סטרוסלסקי – סטנלי סיגל
דן קורדל – ג'ו קפוטה
ג'פרי גרובר – ריצ'רד אבדון
הפקה > פיתוח

ב-28 בפברואר 2017, נמסר כי "FX Networks" חידשה את הסדרה "אויבות" לעונה שנייה אשר תכלול 10 פרקים ותתמקד ביחסיהם הבעייתיים של הנסיך צ'ארלס ואשתו, הנסיכה דיאנה, וכי על כתיבתה יופקדו ראיין מרפי וג'ון רובין בייץ.
עם זאת, באפריל 2022, נמסר על פיתוחה מחדש של העונה השנייה, שעלילתה תעסוק כעת ביחסיו הסוערים של טרומן קפוטה עם נשות החברה הגבוהה של ניו יורק, וכי על בימויה יופקד הבמאי גאס ואן סנט ותככב בה נעמי ווטס בתפקיד ראשי.
עבור כתיבת העונה, התבסס בייץ על רב המכר "נשותיו של קפוטה" מאת לורנס לימר. בנוסף, על הפקת העונה הופקדו מרפי, אלכסיס מרטין וודול, בייץ, ואן סנט, דידי גרדנר, ג'רמי קליינר, ווטס, אריק קובטון וסקוט רוברטסון.
הפקה > ליהוק

באוגוסט 2022, נמסר על ליהוקו של טום הולנדר לגילום דמותו של טרומן קפוטה, ועל ליהוקן של דיאן ליין וקליסטה פלוקהארט. בספטמבר 2022, נמסר על ליהוקה של דמי מור לצוות השחקנים הראשי. במרץ 2023, נמסר כי לצוות השחקנים לוהק גם כריס צ'אק.
הפקה > צילומים

צילומי העונה התקיימו בניו יורק במהלך סתיו 2022.
שידור

שני פרקי הבכורה של העונה עלו לראשונה ל-"FX Networks" ב-31 בינואר 2024, ופרקיה זמינים בשירות הזרמת המדיה "הולו" יממה לאחר שידורם. ברחבי העולם, העונה תהיה זמינה לצפייה באמצעות שירות הזרמת המדיה "דיסני+" (באמצעות לשונית "Star") ובאמריקה הלטינית, תהיה העונה זמינה לצפייה באמצעות "Star+".
בישראל העונה עתידה לעלות לשידור באופן שבועי בערוץ yes TV Drama ב-8 בפברואר 2024, ובמקביל, פרקיה יהיו זמינים ב-yes VOD.
ביקורות

באתר הביקורות "Rotten Tomatoes", קיבלה העונה את הציון 76%, על סמך 49 ביקורות, עם דירוג ממוצע של 7.1/10. קונצנזוס המבקרים של האתר אומר, כי ”בעוד שייתכן שהסכסוך הזה נעדר שפע התקריות שהפכו את קודמו לתענוג כה נבזי, המילייה היוקרתית והצוות השחקנים של "קפוטה נגד הנשים" ישמחו את הצופים.” באתר הביקורות המושוקללות "Metacritic", זכתה העונה לציון משוקלל של 69/100, על סמך 28 ביקורות, דבר המצביע על "ביקורות חיוביות לרוב".
בביקורת שכתב עבור "NPR", הצהיר דייוויד ביאנקולי כי ”"קפוטה נגד הנשים" ראויה לתשומת הלב שלנו. זו דרמה טובה, סיפור מרתק עם צוות שחקנים – ובפרק החדש הזה של "אויבות", כולם עושים עבודה מאוד טובה.”
פרסים ומועמדויות

| שנה | פרס | קטגוריה | עבור | תוצאה | מקור |
| --- | --- | --- | --- | --- | --- |
| 2024 | פרס אמי אמנותי לבידור בפריים טיים | הליהוק הטוב ביותר במיני-סדרה או סרט או סדרת אנתולוגיה | אלכסה אל. פוגל | מועמדות |  |
| 2024 | פרס אמי אמנותי לבידור בפריים טיים | התחפושות התקופתיות הטובות ביותר במיני סדרה או סרט או סדרת אנתולוגיה | לו אייריך, לאה כצנלסון, אמילי אוקונור, לורה מקארתי, האנה שיי ומיווה אישי | זכייה |  |
| 2024 | פרס אמי אמנותי לבידור בפריים טיים | עיצוב השיער הטוב ביותר – תקופתי או פנטזיה/מדע בדיוני | שון פלניגן, כריס קלארק, ג'ושוע ג'ריק וקווין מייבי | מועמדות |  |
| 2024 | פרס אמי אמנותי לבידור בפריים טיים | האיפור התקופתי או פנטזיה/מדע בדיוני הטוב ביותר (ללא תותבות) | ג'קלין ריזוטו, קריסטן אלימנה, קריסטין הוג'וס וקירה פנצ'נקו | מועמדות |  |
| 2024 | פרס אמי אמנותי לבידור בפריים טיים | נעימת נושא מקורית של כותרת ראשית הטובה ביותר | תומאס ניומן | מועמדות |  |
| 2024 | פרס אמי לבידור בפריים טיים | השחקן הראשי הטוב ביותר במיני-סדרה או סדרת אנתולוגיה או סרט | טום הולנדר | מועמדות |  |
| 2024 | פרס אמי לבידור בפריים טיים | השחקנית הראשית הטובה ביותר במיני-סדרה או סדרת אנתולוגיה או סרט | נעמי ווטס | מועמדות |  |
| 2024 | פרס אמי לבידור בפריים טיים | שחקן המשנה הטוב ביותר במיני-סדרה או סדרת אנתולוגיה או סרט | טריט ויליאמס | מועמדות |  |
| 2024 | פרס אמי לבידור בפריים טיים | שחקנית המשנה הטובה ביותר במיני-סדרה או סדרת אנתולוגיה או סרט | דיאן ליין | מועמדות |  |
| 2024 | פרס אמי לבידור בפריים טיים | הבימוי הטוב ביותר במיני-סדרה או סדרת אנתולוגיה או סרט | גאס ואן סנט | מועמדות |  |
| 2024 | פרס המוזיקה במדיה של הוליווד | פרטיטורה מקורית – תוכנית טלוויזיה/מיני-סדרה | ג'וליה ניומן | מועמדות |  |
| 2025 | פרס גלובוס הזהב | השחקנית הטובה ביותר במיני-סדרה, סדרת אנתולוגיה או סרט טלוויזיה | נעמי ווטס | מועמדות |  |
| 2025 | פרס סטלייט | השחקנית הטובה ביותר במיני סדרה, סדרה מוגבלת או סרט קולנוע שנעשה לטלוויזיה | נעמי ווטס | מועמדות |  |
| 2025 | פרס סטלייט | המיני-סדרה והסדרה המוגבלת הטובה ביותר או סרט קולנוע לטלוויזיה | "אויבות: קפוטה נגד הנשים" | מועמדות |  |
| 2025 | פרס סטלייט | השחקן הטוב ביותר במיני סדרה, סדרה מוגבלת או סרט קולנוע שנעשה לטלוויזיה | טום הולנדר | מועמדות |  |
| 2025 | פרס סטלייט | השחקנית הטובה ביותר בתפקיד משנה בסדרה, מיני סדרה וסדרה מוגבלת, או סרט קולנוע שנעשה לטלוויזיה | דיאן ליין | זכייה |  |
בן-הדד השלישי

| --- | --- |
 לידה:  המאה ה־9 לפנה״ס 
 פטירה:  המאה ה־8 לפנה״ס 
 אב:  חזאל 
 עיסוק:  מושל 
 
בֶּן הֲדַד בֶּן חֲזָאֵל (קרוי גם מרא) היה מלך ארם דמשק ובנו של המלך חזאל. הוא מלך בתחילת המאה ה-8 לפנה"ס בתקופת יהואחז ויהואש מלכי יהודה וישראל. אחריו מלך רצין, אחרון מלכי ארם.
בן הדד הוא חלק מרשימה בת 53 דמויות מקראיות, שאושרו במחקר מבחינה ארכאולוגית כדמויות היסטוריות.
היסטוריה

כשבן הדד ירש את חזאל אביו ועלה על כס המלוכה, ארם כבר נחלה מספר ניצחונות על ישראל, ובן הדד המשיך בהם. הוא הכה קשות את הצבא הישראלי, וצר על הבירה שומרון, אולם נסוג בעקבות שמועה על כוונת מלכי החתים ומצרים לסייע לישראל.
בן הדד יצא למלחמה גם כנגד זַכֻּר מלך חמת על השליטה במחוז לעש שבצפון סוריה שזכר סיפח לממלכתו. בן הדד צר על חדרך בירתו של זכר אולם הובס בסופו של דבר על ידיו. הסיפור על המצור מופיע בכתובת זכור.
ארם סבלה מעלייתה מחדש של אשור. אדד-ניררי השלישי מלך אשור פלש לממלכה תוך שהוא זורע הרס ופוגע פגיעה אנושה בכוחה. הוא הטיל בשנת 806 לפנה"ס מצור על דמשק, הביס את בן הדד והכריח אותו לשלם לו מס כבד. לאחר נסיגתו של אדר ניררי יצא בן הדד למלחמה חדשה כנגד ישראל ויהודה והצליח להטיל מצור על ירושלים. אולם, תוכניותיו השתבשו כשאדר ניררי חזר ופלש לארם.
הפלישות של אשור החלישו את ארם ואיפשרו ליואש, מלך ישראל, לפתוח בסדרת מלחמות שבהן הצליח להביס את בן-הדד, ולהחזיר את כל השטח שארם כבשה מממלכת ישראל.
הערות שוליים

↑  Purdue researcher verifies the existence of 53 people mentioned in the Hebrew Bible, בעקבות מחקר שנערך באוניברסיטת פורדו, אינדיאנה, ארצות הברית
↑  רשימת הדמויות מופיעה בסוף מאמר זה
↑  "כִּי לֹא הִשְׁאִיר לִיהוֹאָחָז עָם כִּי אִם חֲמִשִּׁים פָּרָשִׁים וַעֲשָׂרָה רֶכֶב, וַעֲשֶׂרֶת אֲלָפִים רַגְלִי. כִּי אִבְּדָם מֶלֶךְ אֲרָם וַיְשִׂמֵם כֶּעָפָר לָדֻשׁ." (ספר'"`UNIQ--nowiki-00000002-QINU`"'מלכים ב','"`UNIQ--nowiki-00000002-QINU`"'פרק'"`UNIQ--nowiki-00000002-QINU`"'ג','"`UNIQ--nowiki-00000002-QINU`"'פסוק'"`UNIQ--nowiki-00000002-QINU`"'ז')
↑  ספר'"`UNIQ--nowiki-00000004-QINU`"'מלכים ב','"`UNIQ--nowiki-00000004-QINU`"'פרק'"`UNIQ--nowiki-00000004-QINU`"'ו','"`UNIQ--nowiki-00000004-QINU`"'פסוק'"`UNIQ--nowiki-00000004-QINU`"'כ"ד, עד סוף ספר'"`UNIQ--nowiki-00000005-QINU`"'מלכים ב','"`UNIQ--nowiki-00000005-QINU`"'פרק'"`UNIQ--nowiki-00000005-QINU`"'ז'
| 0 | 1 | 2 |
| --- | --- | --- |
| הקודם: חזאל | מלך ארם דמשק | הבא: רצין |
נאהד ח'אזם

נאהד ח'אזם (בערבית: ناهض خازم; נולד ב-25 בנובמבר 1962) הוא ראש עיריית שפרעם.
ביוגרפיה

ח'אזם נולד לעבד ואנעאם וגדל בשפרעם. הבכור מבין שמונה אחים. התחנך בבית הספר היסודי "ג'בור ג'בור", ובתיכון עירוני שפרעם.
משנת 1983 עבד כפקיד בבנק לאומי ובתפקידים שונים כבנקאי, בהם רפרנט אשראי, מנהל סניפים ומנהל בכיר עד לשנת 2008.
בשנים 1998–2003 שימש כחבר מועצת העיר שפרעם, יו"ר ועדת הכספים יו"ר ועדת מכרזים, והחזיק בתיק הרווחה.
בבחירות לרשויות המקומיות ב-2008 התמודד לראשות העיר שפרעם מול אמין ענבתאוי ועורסאן יאסין. בסיבוב הראשון קיבל 34.06% מקולות הבוחרים, בעוד ענבתאווי, קיבל 34.97% מקולות הבוחרים. בסיבוב השני קיבל 56.96% מהקולות לעומת 43.06% לענבתאוי ונבחר לראשות העירייה. במהלך כהונתו כיהן כיו"ר ועדת תכנון ובנייה ויו"ר האספה הכללית של תאגיד המים וביוב סובב שפרעם. והיה חבר הוועדה המייעצת ליו"ר רשות לפיתוח כלכלי של החברה הערבית איימן סייף במשרד ראש הממשלה.
בבחירות לרשויות המקומיות ב-2013 התמודד לראשות העיר בשנית והפסיד לאמין ענבתאוי לאחר שקיבל 27.28% מהקולות לעומת 43.52% לענבתאוי.
בשנים 2013–2024 היה בעל חברה למתן ייעוץ כלכלי ומנהלי לרשויות מקומיות ומשרדי ממשלה.
בבחירות לרשויות המקומיות ב-2018 התמודד לראשות העיר בשלישית והפסיד לעורסאן יאסין כאשר קיבל 36.39% לעומת 44.37% ליאסין.
בבחירות לרשויות המקומיות ב-2024 התמודד לראשות העיר ברביעית מול ראש העירייה המכהן עורסאן יאסין, מוופק סואעד, ריאד חוסרי ואמין ענבתאוי וניצח עם 45.84% מהקולות.
הוא חבר דירקטוריון של בנק דקסיה בנק אוצר השלטון המקומי וחבר ועד המנהל של המכללה האקדמית גליל מערבי.
הוא בעל תואר ראשון ותואר שני במנהל עסקים משלוחת אוניברסיטת דרבי בישראל.
ביוגרפיה > חיים אישיים

הוא נשוי להווידא, אחות במקצועה, ואב לארבעה. מתגורר בשפרעם.